To τέλειο σπιτικό cheeseburger
Ετοιμάζουμε μόνοι μας εύκολα, γρήγορα και με υλικά της επιλογής μας, την αγαπημένη μας λιχουδιά.
500 γρ. κιμάς από μοσχαρίσια ελιά περασμένος μια φορά από τη μηχανή του κιμά , 4 κουτ. σούπας κέτσαπ , 1 μικρό ξερό κρεμμύδι, τριμμένο, 1 κουτ. γλυκού ρίγανη ξερή, 4 λεπτές φέτες τυρί τσένταρ, προτιμότερο ώριμο, 4 μεγάλες ροδέλες κρεμμύδι, 2 μέτριες ντομάτες, σε λεπτές φέτες, 2 μεγάλα αγγουράκια τουρσί, σε λεπτές φέτες, 4 τρυφερά φύλλα σγουρής σαλάτας, αλάτι, φρεσκοτριμμένο πιπέρι, 4 στρογγυλά ψωμάκια της αρεσκείας μας, 4 κουτ. σούπας μαγιονέζα  της αρεσκείας μας, για τα ψωμάκια
Αφού ψιλοκόψουμε το κρεμμύδι στον χειροκίνητο κόφτη, το τοποθετούμε σε ένα μπολ μαζί με τον κιμά, την κέτσαπ, τη ρίγανη και λίγο αλατοπίπερο και ανακατεύουμε απαλά, ίσα-ίσα να ενωθούν τα υλικά.Τοποθετούμε τον κιμά στην πρέσα για μπιφτέκι που θα δώσει το κατάλληλο σχήμα, πάχος αλλά και τις χαρακτηριστικές ραβδώσεις.Αλατοπιπερώνουμε και από τις δύο πλευρές.Λαδώνουμε το σχαροτήγανο και το ζεσταίνουμε σε δυνατή φωτιά, Βάζουμε τα μπιφτέκια και τα «ψήνουμε» για 5 - 6 λεπτά από κάθε πλευρά ή μέχρι να γίνουν στο εσωτερικό τους καταπώς θέλουμε (λιγότερο, αν τα θέλουμε πιο μέτρια ψημένα). Αποσύρουμε από τη φωτιά και βάζουμε πάνω σε κάθε μπιφτέκι 1 φέτα τυρί, να λιώσει.Αλείφουμε τα μισά ψωμάκια με μαγιονέζα και από πάνω βάζουμε τα φύλλα σαλάτας, το μπιφτέκι, το κρεμμύδι, την ντομάτα, τα αγγουράκια.Καλύπτουμε με τα υπόλοιπα μισά ψωμάκια και σερβίρουμε.
Αλεύρι (ζύμες),Κιμάς,Μοσχαρίσιος κιμάς,Τυρί